Моҳи Рамазон фазилати -3 — Исломобод\nСиз шуердасиз Бош саҳифа → Моҳи Рамазон фазилати -3\nislomobod Май 24, 2019 0 Изоҳ\nҲазрати Абу Ҳурайра розияллоҳу анҳудан ривоят қилинган ҳадиси шарифда Набий соллаллоҳу алайҳи васаллам шундай деб марҳамат қилганлар:»Кимики муборак Рамазон ойи рўзасини иймон ва савоб умид этган ҳолда тутса, унинг аввалги гуноҳлари мағфират қилинади».\nФақиҳ Абу Лайс Самарқандий раҳматуллоҳи алайҳ айтадилар: »Ҳақиқатда, Набий соллаллоҳу алайҳи васаллам кечалари қоим (ибодатда), кундузлари соим (рўзадор) бўлишликни иймон ва савоб умид этган ҳолда адо этишликни шарт қилдилар. Бу ердаги иймондан мурод қилган амалига Аллоҳ субҳонаҳу ва таоло томонидан бериладиган ажру савоб ва мукофотлар ваъдасини тўла тасдиқламоқдир. Савоб умид этиш эса қилаётган амалларини Аллоҳ таолога юзланиб, хушу (яъни ҳокисор) ҳолда бўлмоқлигидир. Агар банда Набий соллаллоҳу алайҳи васаллам таъриф қилганларидек савоб ва фазилатлар соҳиби бўлмоқликни ҳоҳласа, унга бу муборак Рамазон ойининг ҳурматини билмоқлиги, тилини ёлғондан, ғийбатдан, бекорчи гап сўзлардан тиймоқлиги лозим бўлади. Шунингдек, аъзоларини хатодан сақламоғи, ҳамда қалбини мўмин мусулмонларга нисбатан ҳасад ва адоватдан асрамоғи керак бўлади. Бас, агар юқоридаги талабаларга риоя қилса, шунда ҳам қилган амалларини Аллоҳ даргоҳида қабул бўлдими ёки қабул бўлмадими деган хавфда бўлиб турмоғи керак бўлади.\nҲазрати Абу Зарр Ғифорийдан ривоят қилинади: »Расулуллоҳ соллаллоҳу алайҳи васаллам билан биргаликда рўза тутдик. Рамазон ойининг йигирма учинчи кечаси бўлганида Расули Акрам соллаллоҳу алайҳи васаллам қоим бўлиб, намоз ўқидилар. Ҳаттоки кечанинг учдан бири ўтди. Кейинги йигирма тўртинчи кечаси ул зот бизнинг олдимизга чиқмадилар. Йигирма бешинчи кечаси бўлганида ул зот олдимизга чиқдилар ва намозга қоим бўлдилар. Ҳаттоки кечанинг ярми ўтди. Биз ул Зотга: »Шу кечани тўлиғича нафл қилиб юборсак-чи»,-дедик. Ул Зот соллаллоҳу алайҳи васаллам: »Кимки имом бирла намоз ўқиса, имом кетгач кетса, унга бутун кечаси намоз ўқиганлик савоби ёзилади»,-дедилар. Кейинги йигирма олтинчи кечаси намозга чиқмадилар. Йигирма еттинчи кечаси кирганда аҳлларини жам қилиб, биз билан бирга намоз ўқидилар. Ҳаттоки »биз саҳарлик ўтиб кетами?»,-деб қўрқдик».\nМуборак Рамазон ойида адо этиладиган таровеҳ намозининг жорий этилиши ҳамда унинг фазилати тўғрисида ҳазрати Оиша онамиз розияллоҳу анҳодан ривоят қилинади: »Набий соллаллоҳу алайҳи васаллам муборак Рамазон ойида кечанинг аввалида масжидга чиқдилар ва намоз ўқидилар. Одамлар ҳам намоз ўқидилар. Эртасига кишилар бу ҳақда гапиришди. Иккинчи кечаси ҳам Расулуллоҳ соллаллоҳу алайҳи васаллам чиқиб, намоз ўқидилар. Одамлар ҳам кўпайиб кетди. Учинчи кечаси одамлар кўпайиб, масжидга сиғмай қолди. Шу кеча Расулуллоҳ соллаллоҳу алайҳи васаллам чиқмадилар. Фақатгина бомдод намозига чиқдилар. Намозни адо этиб бўлгач, муборак юзларини одамларга буриб: »Сизларнинг бу кечадаги қилган ишларингиз мени қўрқитгани йўқ, менинг қўрққан нарсам шуки, агар кечаси намоз ўқиш Аллоҳ таоло тарафидан фарз бўлиб қолса, сизлар уни адо этишдан ожиз қоласизлар»,-дедилар.\nҲазрати Оиша онамиз розияллоҳу анҳо: »Набий соллаллоҳу алайҳи васаллам Рамазон ойида кечаси қоим бўлишликни тарғиб қилар эдилар, лекин қатъий буюрмас эдилар. Расулуллоҳ соллаллоҳу алайҳи васаллам вафот этдилар. Ҳазрати Абу Бакр сиддиқ розияллоҳу анҳу халифалик даврларида ҳам иш шу тахлит давом этди. Кейинчалик ҳазрати Умар розияллоҳу анҳунинг халифалик даврларининг ўрталарида ҳазрати Умар розияллоҳу анҳу муборак Рамазон ойида одамларни йиғдилар ва ҳазрати Убай ибни Кааб розияллоҳу анҳуни имом этиб тайинлаб, таровеҳ намозини жамоат билан ўқишни буюрдилар.\nФақиҳ Абу Лайс Самарқандий ҳазратлари оталаридан исноди ҳазрати Али ибни Абу Толиб розияллоҳу анҳуга етиб борадиган хабарда айтилишича, ҳазрати Али каррамоллоҳу важҳаҳу шундай деб марҳамат қилганлар: »Умар ибн Хаттоб розияллоҳу анҳу таровеҳ намозини мендан эшитган ҳадисга кўра жорий қилганлар»,-дедилар. Ул зотнинг атрофидаги кишилар: »У қандай ҳадис эди эй, мўминлар Амири», деб сўрадилар. Ул Зот розияллоҳу анҳу: »Мен Расулуллоҳ соллаллоҳу алайҳи васалламнинг шундай деган\nларини эшитганман: »Аллоҳ субҳонаҳу ва таолонинг Арши атрофида бир жой бор. Бу жойнинг номини »Ҳазиратул қудс» деб номланади ва у жой нурдан яралгандир. У жойдаги малоикаларнинг кўплигидан, уларнинг ададини Аллоҳ таолодан ўзга зот билмас. Улар Аллоҳ азза ва жаллага доимий ибодатдадурлар. Бир зум бўлса ҳам ибодатдан фориғ бўлмаслар. Рамазон кечалари кирса улар Роббиларидан Одам авлоди билан бирга ибодат қилмоқ учун Ерга тушишга изн сўрайдилар. Бас, улар моҳи Рамазоннинг ҳар кечаси Ерга тушадилар. Улар кимни ушласалар ёки уларни ким ушласа, аҳли саодатга айланади. Ундан кейин ҳеч ҳам аҳли шақоват (бахтсиз) бўлмайди»,-дедилар. Шу вақт ҳазрати Умар розияллоҳу анҳу: »Биз бунга ҳақлироқмиз»,-дедилар. Одамларни тўплаб, ҳазрати Убай ибни Кааб розияллоҳу анҳуни имом этиб тайинладилар».\nҲазрати Али ибн Абу Толиб розияллоҳу анҳудан ривоят қилинади. Рамазон ойининг кечаларидан бир кеча шаҳар айланганларида масжидларда Қуръони карим қироатини эшитиб, қандилларнинг масжидларни яшнатиб турганини кўриб: »Эй, Аллоҳ масжидларимизни қуръон нурига тўлдирганидек, Сен ҳам Умарнинг қабрини нурларга тўлдиргин», -деб дуо қилган эканлар. Розияллоҳу анҳум ажмаъийн.\nМансуржон Абдухолиқов, Пайариқ тумани бош имом хатиби


Болливуддаги таниқли оилаларга куёв бўлган ҳинд актёрлари (фото) - Daryo\n08:51, 15.09.2020 68835\nБолливуднинг машҳур актёрлари нафақат кўриниши ва маҳорати билан, балки нуфузли оилага куёв бўлгани учун ҳам таниқли. Уларнинг айримлари машҳур юлдузларга куёв бўлган.\nРажеш Кҳаннанинг куёви − Акшай Кумар\nАктёр Акшай Кумар Ражеш Кханна ва Димпл Кападиянинг қизи Твинкл Кҳанна билан турмуш қурган.\nЖуфтлик 2001 йил 17 январда оила қурган. Уларнинг Аарав исмли ўғли, Нитара исмли қизи бор. «Қаранг, тақдиримга нималар ёзилган экан? Мен кумиримнинг қизига уйландим», деган эди актёр интервьюлардан бирида.\nБаччан оиласининг куёви − Кунал Капур\n«Заъфарон ранги» фильмидан таниш бўлган Кунал Капур Амитабҳ Баччаннинг жияни Наина Баччанга уйланди. Қизиғи шундаки, жуфтликни Амитабҳнинг қизи Швета Баччан таништириб қўйган. Кунал ва Наина тўйдан олдин тахминан 3 йил учрашиб юрган.\nТанужанинг куёви − Ажай Девган\n«Қарама-қаршиликлар тортишади» ибораси айнан Ажай Девган ва Кажол жуфтлиги ҳақида. Ажай Девган табиатан оғир, босиқ ва уятчан бўлиб, Кажолни кинога суратга тушиш пайтида севиб қолган. 4 йиллик муносабатдан сўнг икки ёш 1999 йил 24 февралда турмуш қурди. Бироқ Ажай ҳеч қачон Кажолга бўлган муҳаббатини очиқчасига билдирмаган. Унинг айтишига кўра, улар ҳеч қачон бир-бирига «Сизни севаман» деб айтмаган, турмуш қуриш таклифи ҳам бўлмаган, чунки оила ҳақида гаплашишмаган. Аммо шундай бўлиши муқаррар бўлган.\nРандхир Капурнинг куёви – Саиф Али Хон\nАктёр 13 йиллик турмуш ўртоғи Амрита Сингх билан ажрашганидан сўнг италиялик модель Роза Каталано билан учрашиб юрди. Карина Капур эса Шаҳид Капур билан яқин эди. 2008 йил суратга олинган «Умидсиз» фильми жараёнида Саиф ва Карина бир-бирига кўнгил қўйди ва орадан 5 йил ўтиб оила қурди. Уларнинг Таймур Али Хон исмли ўғли бор, ҳозирда улар иккинчи фарзандининг дунёга келишини кутмоқда.\nСунил Датт ва Наргиснинг куёви – Кумар Гаурав\nРажендри Кумарнинг ўғли Кумар Гаурав Сунил Датт ва Наргиснинг қизи Намрата Даттга уйланган.\nГарчи у Раж Капурнинг куёви бўлиши мумкин бўлса ҳам. Сабаби Ражендра Кумар ва Раж Капур жуда қалин дўст бўлган, улар фарзандлари Раж ва Римани унаштириб қўйган эди. Лекин ёшлар унаштирувни бузди ва Кума Гаурав Намрата билан оила қурди, уларнинг Сачи ва Сия исмли қизлари бор.\nСанжай Хоннинг куёви − Ритик Рошан\nРитик Рошан Санжай Хоннинг қизи Сюзаннага ошиқ бўлган. Болливуд актёри Зайд Хоннинг синглиси Сюзанна билан Ритик Рошан 2000 йилда турмуш қурди. Орадан 14 йил ўтиб, улар ажрашишга қарор қилди. Лекин жуфтлик ажрашгандан кейин ҳам дўст бўлиб қолди.\nДхармендранинг куёви – Вайбхав Вoxра\nТаниқли актёр Дхармендра ва Ҳема Малинининг қизи Аҳане Деол билан Вайбхав Вoxра оила қурди.\nКуёв панжоб оиласига мансуб ва Continental Carries Pvt Ltd компаниясининг директори. Уларнинг никоҳ тўйи 2014 йил 2 февралда бўлиб ўтди. Улар ҳозир Дариен исмли ўғлини тарбияламоқда.\nДхармендра ва Ҳема Малинининг яна бир куёви – Бхарат Тахтани\nМумбайлик тадбиркор Бхарат Тахтани Ҳема Малини ва Дхармендранинг катта қизи Эше Деолга уйланган. Улар 2012 йил 29 декабрда турмуш қурган ва икки нафар фарзанди бор.\nПрем Чопранинг куёви – Шарман Жоши\nШарман Жоши таниқли актёр Прем Чопранинг куёви.\nУ коллежда ўқиётган пайтдаёқ Прерна Чопра билан учрашиб юрган ва жуфтликнинг никоҳ тўйи 2000 йил бўлиб ўтди. Ҳозирда уларнинг Хяна исмли қизи ҳамда Варян ва Вихана исмли эгизак ўғиллари бор.\nРиши Капур ва Ниту Сингхнинг куёви – Бхарат Сахни\nДеҳлилик тадбиркор Бхарат Сахни Риши Капур ва Ниту Сингхнинг қизи Риддхима Капурга уйланган.\nУлар 2006 йил 25 январда оила қурган. Жуфтликнинг Самара исмли қизи бор.\n02:22 Бугун 5563\n02:02 Бугун 10990\n01:56 Бугун 10670\n01:35 Бугун 7487\n23:59, 19.04.2021 89550\n19:59, 19.04.2021 67826\n20:55, 20.04.2021 69033\n22:15, 19.04.2021 63465


Россия Европадан озиқ-овқат сотиб олиш чеклови муддатини узайтириши мумкин\nРоссия иқтисодий ривожланиш вазири Алексей Улюкаев.\nЕвропа Иттифоқи Россияга нисбатан санкциялар муддатини узайтирадиган бщлса, Москва ҳам Европадан озиқ-овқат маҳсулотлари сотиб олишга киритилган чеклов муддатини узайтиради. Бу ҳақда 18 июнь куни Россия иқтисодий ривожланиш вазири Алексей Улюкаев маълум қилди.\n“Биз кво мақоминигина сақлаб қоламиз, қишлоқ хўжалик маҳсулотларига эмбарго санкцияларга жавоб сифатида киритилган”, деди Улюкаев “Новости “ агентлигига берган суҳбатида.\nРоссияга нисбатан санкциялар Европа Иттифоқи ва АҚШ томонидан ўтган йили Москва Қримни аннекция қилиб олганидан сўнг жорий этилган эди. Россия эса бу санкцияларга жавобан Европадан сут, балиқ, гўшт, пишлоқ, мева-сабзавотлар сотиб олишга чеклов киритган.\nЕвропа Иттифоқи 22 июнда ўтадиган саммитда Россияга нисбатан санкциялар муддатини яна олти ойга узайтириш масаласини муҳокама қилади.


31 март 2020, Тошкент вақти: 07:19\nЧернобил фожиасига 25 йил тўлди\n1986 йил Украинадаги Чернобил атом заводида рўй берган портлаш оқибатида тарқалган радиацион булут Украина ва Беларусдан ташқари Европанинг бир неча мамлакатларига етиб борган эди.\nЧернобилчилар хотирасига Москвада ўрнатилган ёдгорлик. (Расм "chernobyl.info" сайтидан олинди)\nАксари мажбурий равишда бу ишларга олиб кетилган ўзбек чернобилчиларидан бугунги кунда 7,5 минг киши қолди. Уларнинг ҳам ҳаммаси ногирон.\nЎтган ойда Япониядаги табиий офат оқибатида Фукусимадаги атом заводида рўй берган ҳалокат Чернобил фожиасини яна дунё аҳли ёдига солди.\nЧорак аср аввалги воқеаларини ўз таналарида синаган кўплаб ўзбекларни бугун Фукусимада рўй бераётган бўҳрон ташвишлантирмоқда.\nЎша пайтда Совет армиясида хизмат қилаётган жиззахлик Ҳошимжон Баҳромов ҳам Чернобилга сафарбар қилинган эди.\nБундан 25 йил аввал, атом кашф этилганидан кейин энг йирик ядровий ҳалокат деб аталган Чернобил фожиасини ўз кўзи билан кўрган ва оқибатда бугунга келиб ногиронлар сафида бўлган Ҳошимжон Баҳромов Фукусимадаги бўҳроннинг оқибатлари кутилганидан ҳам даҳшатли бўлиши мумкинлигини тахмин қилади.\n- Япониядаги фожиа жуда ҳам мудҳиш, экология учун, ер юзидаги инсоният учун ҳақиқатан ваҳимали, мудҳиш воқеа. Чунки атом станцияларининг фожиалари бу халқаро фожиа. Физика ҳодисаларини яхши билмасмиз, аммо алфа, бетта, гамма нурларининг таъсир даражасининг ëмонлигини биламан. Уларнинг салбий таъсири оқибатида турли хил касалликлар келиб чиқади. Одам бурунидан қон кетиши, шол, мажруҳга айланади. 100 йиллар давомида фожеа рўй берган жой яқинида ўсимликлар ўсмаслигини аниқ биламан,- дейди Ҳошимжон Баҳромов.\nЧернобил иштирокчиларидан бири, иккинчи гуруҳ ногирони, тошкентлик Абдумалик Турсунов Фукусимадаги бўҳронни эшитиб ваҳимага тушганини айтиб, японияликларга ҳамдардлик билдиради.\nФукусимадаги бўҳрон ҳақидаги хабар чернобилчиларнинг оғриқли хотира қатларини бир-бир варақлади.\nЧернобилчилар хотираларни ошкор қилмаслик ва у ҳақида гапириш тақиқланган пайтларни эсга олар экан, Фукусимадаги фожиа кўлами ва оқибатлари ҳақидаги маълумотларни оммадан яширмаслик муҳимлигига эътибор қаратади.\nЖиззах вилояти Ғаллаорол тумани Чернобилчи ногиронлар уюшмаси раиси Ҳошимжон Баҳромов 25 йил аввал Чернобил фожиасининг халқдан сир тутилгани натижасида юз минглаб одамнинг умри зомин бўлди, дейди.\nЧернобил ҳалокати оқибатларини бартараф қилгани сафарбар қилинган йигитлар (Расм "chernobyl.info" сайтидан олинди)\n- Бомба портлаган эдику Хиросимада. Чернобил фожиаси ўша атом бомбанинг кучидан 300 баробар зиëд бўлган. Ўша пайтда кўп нарса яширилган. Биз бўйнимизга доза облучения (нурланиш дозасини ўлчовчи аппарат) осиб юрганмиз. Кунлик ва ойлик доза облучения бўларди. Буни текширувчилар “ҳақиқий дозани анча кам қилиб ёзишга мажбурмиз” дейишарди. Ўзимизнинг кўзимизнинг олдимизда доза ошган тақдирда ҳам, кам қўйиб юборишган. Буни зарарини қайтиб келгандан кейин билдик. Агар нурланиш дозаси кўп қўйилса, инсон ҳуқуқларимиз поймол бўлиб бизнинг соғлиғимизга салбий ва жиддий зарар етказганлиги учун қонун олдида жавобгарлик белгиланган экан. Ўша воқеадан кейин бизлардан 20 йилга подписка олган эди, “давлат сирини ошкор қилмайман” деган мазмунда,- дейди Ҳошимжон Баҳрамов.\nТошкентлик 61 ёшли Абдумалик Турсунов Чернобил ҳалокати оқибатларини тугатишга мажбуран олиб кетилганини ёдга олади.\nСовет армияси акарлари қаторида ўзбек йигитлари ҳам Чернобилга олиб кетилди. (Расм chernobyl.info сайтидан олинди.)\n- Бизларга Чернобил демаганда. Бизларни уйдан ҳудди бировни ўлдириб қўйганимдай, машинага босиб олиб кетаверган. Боргандан кейин билдик. Кечаси учда олиб кетиб қолган. Ойим додлайди “Нима қилгансанлар? Бировни ўлдириб келганмисан, уриб келганмисан?” дейди. Қулоқ солмадида ўшанда. Военкоматдан келиб, поездга уриб олиб кетаверган. Қанча-қанча одамлар борган. Борганларнинг ҳозир нечтаси ўтиб кетди. Бири рак бўлаяпти, бири у бўлаяпти. Битта мени эмас қанча одамни додлатиб, олиб кетган. Ҳозир кўраман атрофда борганлардан нечтаси ўлиб кетди. Бундай эсласак, биров билади, биров билмайдию, ўшандан кейин унча соғлиқлар бўлмади. Энди ҳукумат яхшироқ эътибор берса деймизда. Бошқа ҳеч нарса керак эмас,- дейди Абдумалик Турсунов.\nТошкентлик 53 ёшли Муҳаммаджон Абдуллаев ҳам Чернобил оқибатларини тугатишга мажбуран олиб кетилган, лекин Чернобилда икки кун ишлагандан кейин ишлашдан бош тортиб қайтиб келган.\nМуҳаммаджон ака касби қурувчи бўлгани боис, уни “Москвадаги “Ўзбекистон” меҳмонхонасини қуриш ишларида ишлайсан”, деб алдаб олиб кетишгани эслайди.\nҲалокат оқибатларини тугатиш қатнашчиларидан асл вазият сир тутилган. (Расм chernobyl.info сайтидан олинди.)\nНогирон ва мажруҳ жонлар\nМуҳаммаджон Абдуллаев Чернобил хавфини билгач, икки кун ишлаб қайтиб келишга муваффақ бўлди. Лекин Муҳаммаджон ака барибир Чернобил фожеасининг оқибатларидан қочиб қутула олмади. У кейинчалик туғилган бир фарзанди оламдан ўтганини айтиб, ҳозир ўн саккизга кирган қизининг соғлигидан ҳам хавотирда.\nЧернобил фалокатининг оқибатлари орадан 25 йил ўтиб ҳам ўз таъсирини йўқотмади. Минглаб одамлар нурланиш оқибатида орттирган касаллик асоратларини ҳамон бошидан кечирмоқда ёки бевақт оламдан ўтмоқда, фарзандлари ҳам ногирон бўлиб туғилмоқда.\nАбдумалик Турсунов Чернобилга олиб кетишганида уч фарзанднинг отаси эди. Чернобилдан қайтиб келгач бошқа фарзанд кўра олмаганини айтиб, оғир ҳўрсиниб қўяди у.\n- Маза йўқ. Сахар бўлиб қолганман. Соғлиғим яхши эмас. Мана ҳозир мен юраману, унақа ҳеч нарсага ярамайман. Докторга бораман, келаман, ëтаман. Ëтавераманда. Соғлиқ яхшимас. Бир йилча бўлди инсулинга ўтирганман. Сахарим тушмаяптида. Болницада ëтаман 5-10 кун. Барибир унчалик яхшимас. Дори-дармонни поликлиникадан ҳам беради. Мисол учун гоҳида йўқ деса, ўзим сотиб оламан пенсия олганларда. Мана шуларга эътибор беришса, бизнинг истагимиз шу. Нима бўларди бошқа? Энди ëшимиз ҳам ўтиб қолаяпти. Бизга яхшироқ эътибор беришса деган мақсад бизларники. Бошқа ҳеч бир талабимиз йўқ. Ҳозир Алайскийдаги 2-поликлиникага борамиз. Бир йилда битта болницага ëтиб чиқамиз. Шу холос,- дейди Абдумалик Турсунов.\nАбдумалик Турсуновга кўра, қўшимча моддий ёрдам берилса, ўзи сингари “ярим жон” бўлиб қолган чернобилчиларга яхши бўларди.\nКейинги йилларда чернобилчиларга бериладиган бир қанча ижтимоий ёрдамлар чекланди.\nЧернобилчилар бугун давлат томонидан уларга етарли эътибор йўқлиги ва улар ҳукуматнинг ғамхўрлигига муҳтожлигини айтадилар.\nМуҳаммаджон Абдуллаев чернобилчиларга берилган имтиёзлар жуда камлигини айтади.\n- Имтиëзлар энди ҳозир тўғрисини айтсам бешинчи-олтинчи йил кетаяпти олиб ташлаган. Самолëтга бир йилда бир марта берадиган талони бор. Медиина тарафдан ëрдам бор. Транспорт бор. Йўлкира текин. Бошқа ҳеч нарса йўқ,- дейди Муҳаммаджон Абдуллаев.\nЧернобилчилар бугун ўзларига арзимаган имтиёзлар берилаётгани, бу имтёзлар ҳеч бўлмаганда фарзандларига ҳам берилиши мақсадга мувофиқ бўлишини айтади.\nЖиззах вилояти Ғаллаорол тумани Чернобилчи ногиронлар уюшмаси раиси Ҳошимжон Баҳрамов гапиради.\n- Ҳозир имкониятлар яратиб қўйибди. Жиззах вилоят соғлиқни сақлаш бошқармаси бошлиғи ëрдам бериб туради. Ҳар йили давлат дастурига кўра уларнинг даволаш профилактика муассасаларига йўлланмалар бериб туришибди. Жиззах вилояти Соғлом авлод жамғармаси орқали керакли биринчи ëрдам, дори-дармонларни бериб туришади. Масалан 2007 йил 2 майда 96-сонли Ўзбекистон республикаси президентининг ҳомийлик тўғрисидаги қонунлари кенг жорий этилган ва у қонунлардан фойдаланиб кўп ëрдамлар олиб келмоқдамиз,- дейди Ҳошимжон Баҳромов.\nБироқ, дейди у, бу имтиёзлар етарли эмас.\nҲошимжон ака қўл қовуштириб, ҳукуматдан ёрдам кутишдан кўра ўзи ҳаракат қилишни маъқул топган. Йил бошида у Ғаллаорол тумани Чернобилчи ногиронлар уюшмаси қошида шўъба корхонаси ташкил этиб, 22 гектар ер олди. Эндиликда ушбу ерда боғдорчилик ишларини йўлга қўйиб, ундан келадиган даромадни Ғаллаоролдаги чернобилчилар ва уларнинг оилалари иқтисодий аҳволини яхшилашга сарфлашни режалаштираяпти.\nДунёда АЭСларга қизиқиш ортмоқда\nОрадан чорак аср вақт ўтиб, Чернобил АЭСи атрофидаги 30 километрли худуддан ҳали ҳам радиация таҳдиди кетмаган.\nАтрофдаги қишлоқлар ҳануз бўм-бўш, яшашга яроқсиз. Бироқ Чернобил атрофидаги қишлоқларда ҳаёт уйғонмоқда, айримлар ўз уйларига қайтмоқда.\nУкраина расмийлари ядровий бўҳрондан чорак аср ўтиб, Чернобилдан туризм учун фойдаланиш қарорига ҳам келишди.\nЧернобил АЭСидаги реакторлар технологияси 1950-йилларда ишлаб чиқилган бўлиб, собиқ иттифоқ ядровий саноатининг намунавий лойиҳаси ўлароқ, кўз-кўз қилинган эди.\nБугунги кунда Россияда 11та АЭСда 32та атом реактори ишлаб турибди. Айни пайтда Россия Литва чегарасидан 20 километр масофада янги АЭС қуришни режалаштирган.\nШунингдек, Туркия, Иордания сингари дунёдаги бир қанча давлатлар ҳам ўз атом электро-станцияларига эга бўлиш ҳаракатида.\nАтроф-муҳит ҳимоячиси, россиялик олим Алексей Яблоков Озодлик билан суҳбатда сўнгги йилларда хавфсизлик технологияси анча ривожланганига қарамай, атом электр станцияларининг ўта хатарли бўлиб қолаётганини айтади.\n- Албатта, ҳозирги атом станциялари Чернобилга нисбатан анча хавфсиз. Аммо улар ҳам барибир жуда хатарли. Атом станциялари электр қуввати берадиган атом бомбаларидир. Ҳар қандай атом станцияси ҳам портлаб кетиб Чернобил каби ёмон оқибатларга олиб келиши мумкин. Бу эса миллионлаб одам учун фожиа бўлади,- дейди россиялик олим.\nБугунги кунда дунёдаги ўттиздан зиёд давлатда 440дан ортиқ реакторлар ишлаяпти. Энг кўп атом реакторларига эга давлатлар рўйхатига АҚШ (104), Франция (59), Япония (59), Буюк Биритания (35) ва Россия (32) киради.


Zamon Қовоқ уруғининг саломатлик учун қандай фойдали хусусиятлари бор? – Zamon\nСаломатлик\t24-11-2020, 22:29 86\nНафақат қовоқнинг ўзи, балки унинг уруғлари ҳам соғлиқ учун фойдали ҳисобланади. Барча учун бирдек зарур бўлган қовоқ уруғлари тўйимли ҳамда витамин ва минералларга бойдир.\nЧорак стакан қовоқ уруғида камида 15 грамм соғлом ёғлар ва 8-10 грамм юқори сифатли оқсиллар мавжуд. Шу билан бирга қовоқ уруғи юқори энергия қийматига эга, унинг калория миқдори 150 грамм.\nМаҳсулотнинг таркибий бойлиги\nҚовоқ уруғининг инсонлар учун энг муҳим бўлган хусусияти шундаки, унинг таркибида магний ва бошқа минераллар мавжуд. Шунингдек, қовоқ уруғи ёғи марганец, мис, темир ва руҳнинг манбаси ҳисобланади. Магний яхши кайфият ва мустаҳкам уйқуни таъминласа, марганец − коллаген синтези, бириктирувчи тўқима ва суякларнинг соғлиғи учун жуда муҳимдир. Темир танада кислород айланишини, синк − иммунитетни, мис эса энергия ишлаб чиқаришда фаол иштирок этади. Булар қовоқ уруғининг организм учун фойдали хусусиятларининг фақат бир қисмидир.\nҚовоқ уруғлари, айниқса, аёллар учун фойдали ҳисобланади. Сабаби унинг таркибида E витаминининг юқори миқдори мавжуд, у антиоксидант хусусиятига эга. Шунингдек, каротеноидлар яллиғланишни ва сурункали касаллик хавфини камайтиради. Бундан ташқари кўплаб мутахассислар простатитни даволашда қовоқ уруғидан фойдаланишни тавсия қилади.\nАсал билан қовоқ уруғи анчадан буён болалар ва вазни кам бўлган катталар учун озуқавий қўшимча сифатида ишлатилади. Қовоқ уруғининг хусусиятларидан бири − унинг таркибида фойдали ёғларнинг кўплиги билан боғлиқ. Ушбу маҳсулот омега-3 кислоталарининг энг яхши манбаси ҳисобланади, шунингдек, алфа-линоленик кислота ҳам мавжуд. Таркибдаги ёғ кислоталари юрак, қон-томирларини яллиғланиш ва касалликлардан ҳимоя қилади.\nҚонда шакар миқдорини барқарорлаштиради\nҚандли диабетга чалинган беморлар учун қовоқ уруғининг энг биринчи фойдаси − қондаги қанд миқдорини назорат қилиш. Қовоқ уруғини ҳар куни истеъмол қилиш инсулин ишлаб чиқаришни яхшилашга ёрдам беради ва касалликнинг ривожланиш хавфини камайтиради.\nҚовоқ уруғи гижжаларни йўқотади\nҚовоқ уруғидан болалардаги гижжаларни йўқотишда фойдаланиш ажойиб ғоя. Таркибида кукубритин моддаси паразитлар учун заҳарли бўлиб, инсон танасига хавф солмайди.\nҚовоқ уруғлари зарарли бўлиши мумкинми?\nВазн масаласида жон куйдирадиганлар учун қовоқ уруғининг ягона зарари юқори калория бўлиши мумкин. Уларга кундалик равишда 100 граммдан кўп бўлмаган уруғ истеъмол қилиш тавсия этилади. Шунингдек, қовоқ уруғи меъда ширасининг юқори кислоталилиги ва бошқа ошқозон-ичак касалликлари учун хавфли бўлиши мумкин. Шунинг учун ҳам уруғнинг фойда ва зарарларини таққослаган ҳолда уларни рационга киритиш мумкин.\nТошкентда Spark ҳайдовчиси маҳалла ичида йўлга югуриб чиққан икки яшар қизчани уриб юбориши оқибатида вафот этди\nСал кам 7,5 миллион сўмлик кийим-кечакларни ўғирлаб кетган аёл қўлга олинди\nБугундан магистратура босқичига ҳужжат қабул қилиш бошланди


09:24 04 Декабр 2020\n12:05 29.11.2018 Ҳавола олиш\n“Қўшиқларимни ўзим ёзиб келаман. 30 йилдан бери ҳар бир қўшиғимга, ҳар бир сатрига ўзим нуқта қўйиб келяпман”, - дейди Усмонова.\nТОШКЕНТ, 29 ноя – Sputnik. Интернетда Сан Жай маҳаллий ОАВлардан бирига берган интервью видеоси тарқалди. Унда Ўзбекистон халқ артисти Юлдуз Усмонованинг “Қироличаман” номли қўшиғининг ғоя муаллифи San Jayнинг ўзи эканини айтади.\nЮлдуз Усмонова San Jayнинг сўзларига видео мурожаат билан жавоб беради.\n“Ғоя меники деб айтасанми? Сўз, ғоя ҳам сеники эмас. Қўшиқларимни ўзим ёзиб келаман. 30 йилдан бери ҳар бир қўшиғимга, ҳар бир сатрига ўзим нуқта қўйиб келяпман. Этагимга осилганлар эътиборига айтяпман. Ҳар хил сайтлар ўзига реклама қилиш учун санъаткорларни бир-бири устига тушириш ҳар хил нарсалар қилишади ”, – деди Усмонова.\nУсмонова ғоялар кўп, ғояни етказиб айтадиган одам йўқ дея сўзини давом этади.\nЮлдуз Усмонова қўшиқчи San Jay имижи ҳақида ҳам айтиб ўтади.\n“Бу соқолли болани танимадим. Лекин соқолни сал йиғиштириб, ўзини ўнглаб олиб юрса яхши бўлар эди. “Ўзбекнаво” ҳам қаерга қараяпти, билмадим. Санъаткорлар соқол қўйиши нотўғри. Сен санъаткор бўлсанг, жуда ҳам идеяга бой бўлсанг, сен нега унақа қилиб юрибсан? Иккинчидан гапингни ўйлаб гапир”, – деб қўшимча қилди Усмонова.


Халқаро ташишда – электрон юк хати | NORMA.UZ\nЎзбекистон Юкларни халқаро йўлларда ташиш шартномаси тўғрисидаги Конвенциянинг электрон юк хатига оид Қўшимча баённомасига қўшилади. Президент томонидан тегишли 25.09.2020 йилдаги ПҚ-4842-сон қарорни имзоланди.\nҚўшимча баённома 2008 йил 20 февралда Женева шаҳрида имзоланган. У қоғоз шаклидаги варианти билан тенг юридик кучга эга электрон юк хатини жорий этиш йўли билан электрон алоқа воситалари ёрдамида ташиш шартномаларини расмийлаштириш тартиб-таомилини соддалаштириш ва тезлаштиришни назарда тутади.\nУнга нисбатан Конвенция қўлланиладиган, ташиш шартномасининг бажарилишидан манфаатдор бўлган ташувчи, юк жўнатувчи ёки ҳар қандай бошқа тарафдан узатилган электрон хабар электрон юк хати манбаси ҳисобланади. Унга иловалар сифатида ёки электрон юк хатининг бир қисмига айлантириш учун бир вақтда уни узатиш ёки у узатилгандан кейин электрон хабар билан бошқа тарзда боғлаш натижасида электрон хабар билан мантиқан қўшиладиган маълумотлар киритилади.\nТашиш шартномаси тарафлари электрон юк хатининг асл нусхага мослигини унинг электрон юк хати билан алоқасини таъминлайдиган электрон имзонинг ишончли усули ёрдамида ўрнатадилар. Шунингдек, улар тартиб-таомилларни ва уларни, хусусан, қуйидагиларга нисбатан қўллашни келишиб оладилар:\nваколат берилган тарафга электрон юк хатини бериш ва узатиш усулига;\nэлектрон юк хати бутунлигини сақланишини тасдиқлашга;\nэлектрон юк хати асосида юзага келадиган ҳуқуқларга эга бўлган тараф унинг ёрдамида бундай ҳуқуқнинг мавжудлигини намойиш қила оладиган усулига;\nюк олувчига топширилганлиги далили тасдиғини жўнатиш тартибига;\nэлектрон юк хатига қўшимча ва ўзгартиришлар киритиш тартиб-таомилига;\nбошқа воситалар ёрдамида берилган электрон юк хатини эҳтимолий алмаштириш тартиб-таомилига.\nТранспорт вазирлиги кўрсатилган халқаро шартномани амалга ошириш учун масъул орган этиб белгиланган. ТИВ Ўзбекистон кўрсатилган халқаро шартномага қўшилиши ҳамда уни амалга ошириш учун масъул орган тўғрисида депозитарийга тегишли билдиришнома йўллайди. Қўшимча баённома унга қўшилган мамлакат учун қўшилиш тўғрисидаги ҳужжат депозитарийга топширилгандан кейин 90-куни кучга киради.\nҲужжат Қонун ҳужжатлари маълумотлари миллий базасида эълон қилинган ва 26.09.2020 йилдан кучга кирди.


19:49 / 11.05.2016 | Abdullox | 2384\nАссалому алайкум! Аллоҳ розилигин истаб беминнат биз мусулмонларнинг саволларига жавоб бераетган “Зикр аҳлидан сўранг” ҳайъати, мен сизлардан шуни сўрамоқчи эдимки, агар бир аёлни никоҳимга олсаму, у аёлнинг янги туғилган чақалоғи бўлса ва у чақалоқнинг гарчи ўз отаси бўлмасам ҳам қулоғига “отаси” деб азон айтилса, мен уни гўдаклигидан катта қилсам, тарбия берсам, “ўз фарзандим” деб билсам, у дунёда у фарзанднинг ҳаққи кимдан сўралади? Менданми ёки ўз отасидан? Ким Аллоҳ олдида у фарзандга жавоб беради? Жавоб учун олдиджан раҳмат.\nВа алайкум ассалом! Сиз қилган нафақангиз ва берган яхши тарбиянгизнинг заррасигача савобидан баҳраманд бўласиз. Насаб масаласида эса Аллоҳ таоло “Аҳзоб” сураси 5-оятида марҳамат қилади: ادْعُوهُمْ لِآبَائِهِمْ هُوَ أَقْسَطُ عِندَ اللَّهِ فَإِن لَّمْ تَعْلَمُوا آبَاءهُمْ فَإِخْوَانُكُمْ فِي الدِّينِ وَمَوَالِيكُمْ وَلَيْسَ عَلَيْكُمْ جُنَاحٌ فِيمَا أَخْطَأْتُم بِهِ وَلَكِن مَّا تَعَمَّدَتْ قُلُوبُكُمْ وَكَانَ اللَّهُ غَفُورًا رَّحِيمًا 5. Уларни ўз оталарининг номи билан чақиринглар. Ана шу Аллоҳнинг наздида тўғридир. Агар оталарини билмасангиз, улар сизнинг дин қардошларингиз ва дўстларингиздир. Билмасдан қилган хато нарсангиз учун сизга гуноҳ йўқ, бироқ қалбларингиз қасд қилган нарсада (бор). Аллоҳ ўта мағфиратлидир, ўта раҳмлидир. Бу оятлар нозил бўлгунича, одамлар бировнинг боласини ўғил қилиб олиб юрганлар. Инсонлар жамиятдаги мавжуд тушунча, урф-одатлар ила иш тутишган. Энди эса оят нозил бўлиб, бу одатни ботил қилди. Ўз-ўзидан, одамларда «Нима қилиш керак, аввал асраб олинган фарзанд хусусида нима қиламиз?», «Олдинги ишларимиз учун ҳам жавоб берамизми?» каби саволлар пайдо бўлади. Ушбу ояти карима ана шу саволларга жавоб бермоқда. «Уларни ўз оталарининг номи билан чақиринглар. Ана шу Аллоҳнинг наздида тўғридир». Яъни «Асраб олинган фарзандларни асраб олган одамнинг номи билан эмас, ўзининг ҳақиқий отаси номи билан чақиринглар». Имом Бухорий ва имом Муслимлар ҳазрати Абдуллоҳ ибн Умар розияллоҳу анҳудан қуйидагиларни ривоят қиладилар: «Расулуллоҳнинг мавлолари – дўстлари Зайд ибн Ҳорисани фақат «Зайд ибн Муҳаммад», деб чақирар эдик. Қуръони Каримнинг «Уларни ўз оталарининг номи билан чақиринглар. Ана шу Аллоҳнинг наздида тўғридир» ояти нозил бўлганидан кейин Расулуллоҳ соллаллоҳу алайҳи васаллам Зайдга: «Сен Зайд ибн Ҳориса ибн Шурҳабийлсан», – дедилар». «Агар оталарини билмасангиз, улар сизнинг дин қардошларингиз ва дўстларингиздир». Мабодо, асраб олинган боланинг ҳақиқий отаси ким экани маълум бўлмаса, улар сизга Ислом дини бўйича қардош бўладилар. «Дин қардошим», деб мурожаат қилинглар. Ёки мавлоингиз, яъни дўстларингиз бўладилар. «Эй дўстим», деб мурожаат қилинглар. Аммо, зинҳор «Ўғлим», «Фарзандим», деб мурожаат қилманглар. Ушбу оятлар нозил бўлгунга қадар бировнинг боласини, фарзандим, деб, унга ўз сулбидан бўлган фарзандига қилган муомалани қилиб юрганлар бу ҳақдаги илоҳий ҳукмни билмаган эдилар. «Билмасдан қилган хато нарсангиз учун сизга гуноҳ йўқ...» Шунинг учун бу оятлар нозил бўлгунча қилган ишларингизни ўйлаб, хижолат бўлманг, энди ҳукмни билдингиз, унга амал қилишга ўтинг. «...бироқ қалбларингиз қасд қилган нарсада (бор)». Аммо ўша ишни билмасдан эмас, билиб туриб қилган бўлсангиз, гуноҳга қоласиз. Бировнинг боласини «ўз болам», деб даъво қилиш гуноҳ эканини билиб туриб, шу ишни қилсангиз, гуноҳ бўлади. «Аллоҳ ўта мағфиратлидир, ўта раҳмлидир». Ҳа, Аллоҳ ўта мағфиратли ва ўта раҳмли Зотдир. Хатоларни кечиради ва тўғри йўлни Ўзи лутф билан кўрсатади. Дилингиздан қасд қилган бўлсангиз ҳам, тавба қилсангиз, Аллоҳ мағфиратли ва раҳмлидир, кечиради, яъни билмасдан қилинган хато учун Аллоҳ сизни гуноҳкор қилмайди. Аммо қасддан қилган гуноҳингиздан ҳам қайтишга йўл бор». Ушбу ояти кариманинг ҳукмига биноан, биров бегона болани ўз номига ўтказиб олиши, уни «ўз болам», дейиши ҳаромдир. Шунингдек, бировни «отам» деб танлаши ҳам катта гуноҳдир. Имом Бухорий ва имом Муслимлар ривоят қилишларича, Набий соллаллоҳу алайҳи васаллам: «Ким ўзи билиб туриб, отасидан бошқанинг боласиман, деб даъво қилса, унга жаннат ҳаромдир», – деганлар. Чунки Ислом кўзда тутган олти катта масаладан бири инсон наслини муҳозафа қилишдир. Шунинг учун ҳам никоҳ, талоқ, идда ва шунга ўхшаш кўпгина ҳукмлар жорий қилинган. Ҳамма нарса инсон наслининг тоза, пок, очиқ-ойдин бўлишига қаратилган. Агар шундай қилинмаса, ҳаром-ҳалол аралашиб, ота боласини, бола отасини, она қизини, қиз онасини, ака синглисини, сингил акасини танимайдиган бўлиб кетади. Инсоният ҳалокатга учрайди. Насли бегона болани ўз наслидан бўлган болалари қаторига қўшиш билан кўпгина ҳаром-хариш ишлар юзага чиқади. Маҳрамлик-номаҳрамлик қоидалари бузилади. Бир куни келиб, ота ўз қизига ёки ака синглисига уйланиб қолиши мумкин. Мерос масаласида ва бошқа кўпгина масалаларда ҳам ўнглаб бўлмас хатолар вужудга келиши муқаррар. Шунинг учун Исломда бу иш ҳаром қилинган. Аммо бу дегани, етим болани, қийинчиликда қолган оиланинг боласини боқиб олиш, тарбия қилиш мумкинмас, дегани эмас. Аксинча, бундай қилинса, жуда ҳам савоб бўлади. Бу ишларни қилиш керак. Лекин бегона болани ўзининг номига ўтказиб олиш эмас, балки у аслида кимнинг фарзанди бўлса, ўшанинг номида қолдириш керак. Ҳамда шариат ҳукмига мувофиқ боқиш, тарбиялаш лозим. Ислом оилани мустаҳкамлашга катта эътибор берган. Оила доимо пок, мустаҳкам бўлиши, шариат ҳукмига биноан яшаши учун барча чораларни кўрган. Чунки оилалар пок бўлмагунича, жамият покланмайди. Оилалар мустаҳкам бўлмагунича, жамият мустаҳкам бўлмайди. Оилалар диндор бўлмагунича, жамият диндор бўлмайди. Ҳа, кўп нарса оиладан бошланади. Қуръони Карим инсонларни аста-секин тарбиялаб, етук шахсларни ва мусулмон жамиятини етиштиришни буюрган. Одамларни жоҳилият ботқоғидан чиқариб, Ислом нурига рўбарў қилган. Жамиятни шакллантириб, илоҳий қонун-қоидалар асосида яшашни ўргатиб келган.(“Тафсири Ҳилол” китобидан). Валлоҳу аълам!\nОта онанинг розилигисиз турмуш қуриш\nИнсон исми унинг ҳаётига таъсир қиладими?\nТалоғингни бердим деди


— Ўзбекистон ўзининг 23 йиллик суверен тараққиёти мобайнида узоқ йўлни босиб ўтди, — деди у. — Бой тарих ва меросга эга бўлган ёш мамлакат кўпгина миллатлар ҳамда динларнинг вакиллари учун ватан ҳисобланадики, улар бир-бири билан тўла уйғунликда яшашмоқда.\nЎз чегаралари яқинида оддий бўлмаган вазият мавжуд бўлишига қарамасдан, мамлакатингиз бугунги кунда раҳбарият ва халқнинг саъй-ҳаракатлари туфайли эришилган тинчликсеварликни, изчил тараққиёт ҳамда барқарорликни намойиш этаётир.\nМаълумки, жорий йил Ўзбекистонда “Соғлом бола йили” деб эълон қилинган. Ишончим комилки, ҳар қандай мамлакатнинг келажаги ёш авлодга боғлиқдир. Шу боис болалар соғлом ва ўқимишли бўлиб ўсишлари учун керакли шарт-шароитларни яратиб бериш зарур, деб ҳисоблайман. Мен республикангизда бу йўналишда қабул қилинаётган чора-тадбирларни қўллаб-қувватлайман.\nМазкур рукндаги бошқа мақолалар: « Муҳофаза этиладиган табиий ҳудудлар\tИлғор технология ва малакали мутахассислар »


"Челси" хўжайини "Реал" юлдузи учун 89 миллион тўлайди\n20 декабрь, 2016, 12:10\n"Челси" раҳбарияти "Реал"нинг асосий таркибидан мустаҳкам ўрин ололмаган колумбиялик футбол юлдузи Хамес Родригес учун 89 миллион евро тўлашга рози бўлди.\nЛондон клуби бу футболчи ёрдамида Хитойга пул ишлаш учун кетаётган Оскарнинг ўрнини тўлдирмоқчи. Хамес Родригес эса Мадрид клубини Зинедин Зидан қабул қилиб олганидан буён асосий таркибдан ўрин олиши қийинлашиб бормоқда. Бу футболчини ёзда қатор гранд клублар ўз таркибига таклиф қилдиж. Бироқ, хамес Мадридда қолиб, асосий таркиб учун курашишини билдирганди.\nЭнди вазият ўзгарди ва Хамес Родригес клублар ўртасидаги жаҳон чемпионати финалидан сўнг клубдан кетмоқчилигини айтди. Хамес "Реал"га 2014 йили "Монако"дан олиб келинганю. Шу кунгача 88 та ўйинда қатнашиб, 26 та гол урди. Жорий мавсумда эса саккизта учрашувда майдонга тушиб, рақиблар дарвозасига атиги битта тўп киритди.


Фармацевтика саноати ривожланмоқда\nКучли давлатдан – кучли фуқаролик жамияти сари\nЖамоатчилик назорати – демократия кўзгуси\nЛицензияни ташувчи олади\nРағбатлантириш тарзидаги тўловлар – иш берувчининг хос ҳуқуқи\nТаътилда ҳам байрам ҳисобга олинади\nҚандай қилиб экспортчи бўлиш мумкин\nПаспорт ўрнига яшаш гувоҳномаси\nҚайд варағи ҳақиқий эмас\nҲақиқий бўлмаган битимнинг оқибатлари\nУй-жой бузилаётганда зиён кўрмаслик учун\nГазета Норма маслахатчи / 2016 год / № 38 / Қонун ижроси\nТошкентда Ўзбекистон Республикаси Соғлиқни сақлаш вазирлиги ташаббуси билан мамлакатимизда фармацевтика саноатини ривожлантириш, дори сифатини назорат қилиш тизимини такомиллаштириш борасида амалга оширилаётган ишларга бағишланган тадбир ўтказилди.\nЎзбекистон Республикасининг Биринчи Президенти Ислом Каримов раҳнамолигида истиқлолнинг илк йилларидан мамлакатимизда фармацевтика саноатига асос солинди. Бугунги кунда бу йўналишда бир юз ўттиздан кўпроқ корхона фаолият юритмоқда.\nФармацевтика саноати ривожида илм-фан тараққиёти муҳим ўрин тутмоқда. Кейинги йилларда бу йўналишдаги тадқиқотлар асосида ўн беш номдаги доривор субстанциялар, жумладан, 10 оригинал дори воситаси яратилиб, ишлаб чиқарилмоқда.\nМамлакатимизда дори-дармон сифатини назорат қилишнинг замонавий тизими яратилган. Ўзбекистон Соғлиқни сақлаш вазирлигининг дори воситалари ва тиббий техника сифатини назорат қилиш бош бошқармаси тизимидаги лабораториялар жаҳон миқёсидаги энг илғор технологиялар билан жиҳозлангани дори сифатини мукаммал назорат қилиш, аҳолини сифатли дори-дармон билан таъминлашда муҳим омил бўлмоқда.\n2016 йил 4 январда кучга кирган «Дори воситалари ва фармацевтика фаолияти тўғрисида»ги Қонун соҳадаги ислоҳотларни чуқурлаштиришда муҳим дастуриламал бўлаётир.\nМазкур Қонун талабларини ўз вақтида ҳаётга татбиқ этиш ва сифатни назорат қилиш тизимини такомиллаштириш мақсадида Ўзбекистон Республикаси Соғлиқни сақлаш вазирлиги «Ўзфармсаноат» давлат акциядорлик концерни билан ҳамкорликда кенг қамровли ишларни амалга оширмоқда. Хусусан, импорт ўрнини қоплаш мақсадида четдан келтирилаётган бир қатор замонавий шифо воситаларини юртимизда ишлаб чиқаришни йўлга қўйиш юзасидан илмий-амалий ишлар кенгайтирилаётир.\nПойтахтимизнинг Сергели туманида жойлашган «Dentafil» корхонаси етакчи ишлаб чиқарувчилардан биридир. 2007 йилда ўз фаолиятини бошлаган корхонада бугунги кунда бир юз эллик турга яқин дори-дармон ва тиббиёт буюми тайёрланмоқда. Яқинда корхонада Швейцарияда ишлаб чиқарилган замонавий технология асосида ишлайдиган тизим ишга туширилди. Бунинг натижасида кўзга томчилайдиган дори ва бошқа шифо воситалари ишлаб чиқариш ўзлаштирилди. Янги технологияларни ёшлар бошқараётгани қувонарлидир.\n– 2-республика тиббиёт коллежини тугатиб, мазкур корхонанинг суюқ эритма тайёрлаш цехида ишламоқдаман, – дейди Орифжон Орипов. – Корхонамиз жаҳон илм-фани ва фармацевтика саноатининг энг сўнгги ютуқлари асосида жиҳозланган. Бу илғор технологияларни маҳорат билан бошқаришимизда коллежда олган билимимиз, хорижий тилларни ўзлаштирганимиз қўл келмоқда.\nБугунги кунда бутун дунёда аҳолининг табиий гиёҳлар асосида тайёрланган дори-дармон ва биологик фаол қўшимчаларга эҳтиёжи ортмоқда. Аҳолининг ана шундай эҳтиёжидан келиб чиқиб, юртимизда ҳам доривор гиёҳлар ишлаб чиқариш соҳаси йилдан-йилга ривожланмоқда. 2015 йилда ўсимликларни қайта ишлаш бўйича кўплаб янги корхоналар ташкил этилиб, 159 турда дори воситаси, 56 турда биологик фаол қўшимча ишлаб чиқариш йўлга қўйилди. Жорий йилда ҳам бу борадаги ишлар изчил давом эттирилаётир.\nБу чора-тадбирлар импорт ўрнини қоплаш, экспортни ривожлантириш, фармацевтика бозорида нарх-наво мутаносиблигини таъминлаш, мамлакатимизнинг иқтисодий салоҳиятини юксалтириш омили бўлаётир.\nПрочитано: 1668 раз(а)


Сенат Раиси дастлаб ўтган йили фойдаланишга топширилган тумандаги “Оқ кема” болалар оромгоҳида бўлиб, бу ерда яратилган шароитлар билан танишди.\nБолажонларни соғломлаштириш билан қамраб олиш кўламини кенгайтириш, шунингдек, уларнинг ёзги дам олишларини мазмунли ва мароқли ўтказишини ташкил этиш мақсадида Ўзбекистон касаба уюшмалари Федерацияси томонидан бунёд этилган ушбу маскан барча шарт-шароитларга эга. Хўжайли туманидаги “Меҳрибонлик уйи”нинг тарбияланувчилари, Мўйноқ, Шуманай, Қонликул туманларининг кам таъминланган оилалар фарзандлари, И.Юсупов номидаги истеъдодли болалар мактабининг қобилиятли болалари ўтган йилнинг июнь ойида ўз фаолиятини бошлаган оромгоҳнинг биринчи дам олувчилари бўлди.\nЎзбекистон Республикаси Вазирлар Маҳкамасининг “Орол денгизи тубидаги суви қуриган ҳудудларда «яшил қопламалар» — ҳимоя ўрмонзорлари барпо этиш бўйича чора-тадбирлар тўғрисида”ги қарори ижросини таъминлаш доирасида туманда кенг кўламли ишлар амалга оширилмоқда. Президентимиз ташаббуси билан Орол денгизининг суви қуриган тубидан кўтарилаётган қум, туз ва чанг заррачаларининг салбий таъсирини камайтириш, глобал иқлим ўзгаришлари, денгиз қуришининг салбий таъсирини янада юмшатиш мақсадида бугунги кунга қадар 1 миллион 167 минг гектар майдонда саксовул ва чўлга чидамли бошқа ўсимликлар экилди. Бу ишлар ҳозирда қизғин давом этмоқда. Мутахассисларнинг таъкидлашича, жорий йилда 450 минг гектар майдонга мана шундай экинлар экиш режалаштирилган.\nОлий Мажлис Сенати Раиси Т.Нарбаева, Қорақалпоғистон Республикаси Жўқорғи Кенгеси Раиси М.Камалов шу мақсадда ташкил этилган ўрмончилар штабида бўлиб, хайрли ишга муносиб улушуни қўшаётган ишчи ва механизаторларга яратилган шароит билан танишди. Ташриф доирасида “Оролга мадад” акцияси ўтказилиб, юртимизнинг барча ҳудудидан жалб этилган ишчи ва механизаторларга Қорақалпоғистон Республикаси Жўқорғи Кенгеси, Экология ва атроф-муҳитни муҳофаза қилиш қўмитаси, Ўзбекистон Экологик партияси Хоразм вилояти кенгаши томонидан саксовул уруғи, кўчат, озиқ-овқат маҳсулотлари ва эсдалик совғалари топширилди. Бу ерда меҳнат қилаётган ишчи механизорларга санъат усталари томонидан концерт дастури намойиш этилди.\nНукус шаҳрида “Ёшлар модаси, анъаналар ва замонавий йўналишлар” мавзусидаги давра суҳбати ва семинар билан бошланган “Nafosat-2021» фестивали Мўйноқ туманидаги Маданият саройида давом этди. Аҳоли, айниқса ёшлар ўртасида кийиниш маданияти тарғиботини ташкил этишга қаратилган тадбирнинг очилиш маросимида Қорақалпоғистон Республикаси Жўқорғи Кенгеси Раиси М.Камалов, Ўзбекистон Республикаси Олий Мажлиси Сенати Раиси Т.Нарбаева иштирок этиб, йиғилганларни нафосат ва гўзаллик байрами билан қутлади.\nФестивал доирасида Мўйноқ тумани ёш дизайнерлари ва рассомлари ўртасида миллий ҳамда замонавий эскизлар чизиш бўйича танлов ўтказилиб, унинг ғолиблари тақдирланди. Қорақалпоғистон Республикаси , Хоразм, Бухоро вилоятлари етакчи брендлари ва дизайнерлари томонидан модалар намойиши бўлди. Шунингдек, Тошкент шаҳри ва Андижон вилоятидан кўплаб ижодкорлар ўзларининг сара асарлари билан ташриф буюрди. Айниқса, бу ерда намойиш этилган “Қадимий Турон Афсонаси”, “Саўкеле”, “Тумор”, “Нил гранит”, “Бухоро эртаклари”, “Мафтункор Шарқ аёли”, “Javhariy» каби асарлар кўпчиликка манзур бўлди. Тадбир доирасида ўзларининг ижодий ишлари билан фаоллик кўрсатиб келаётган бир гуруҳ дизайнерларга совғалар топширилди.\nШунингдек, Т.Нарбаева “Мўйноқ порлоқ текс” масъулияти чекланган жамиятида ишлаб чиқарилаётган маҳсулотлар ҳамда бу ерда меҳнат қилаётган хотин-қизлар фаолияти билан ҳам танишди. 2019 йилнинг август ойида ишга туширилган корхонада бугунги кунда 150 нафар хотин-қиз доимий иш билан таъминланган. Жорий йилда 12 миллиард сўмлик маҳсулот ишлаб чиқариш, шундан Россия Федерациясининг Новосибирск ҳам Владивосток шаҳарларига 1 миллион долларлик маҳсулот экспорт қилиш режалаштирилган.\nШу ернинг ўзида “Аёллар дафтари”га киритилган кам таъминланган ва кўп болали 10 та оила вакили билан суҳбатлашди ва уларга совғалар топширди.\nДавлатимиз раҳбарининг “Маданият Мўйноқдан бошланади” деган ғояси бугунги кунда ҳаётда ўз аксини топмоқда. Қисқа вақт мобайнида бу ерда амалга оширилган кенг кўламли қурилиш ва бунёркорлик ишлари бунинг яққол исботидир.


Президент ДХХга тарихий давр архив ҳужжатларини махфийликдан чиқариш бўйича топшириқ берди » Ўзбекистон янгиликлари – Zamin.uz\n21 сен, 09:38 990 Жамият\nЎзбекистон Республикаси Президенти “Ўзбекистон Республикасида архив иши ва иш юритишни такомиллаштириш чора-тадбирлари тўғрисида”ги фармонни имзолади. Ҳужжат матни ЎзА томонидан эълон қилинди.\nЎзбекистон Республикаси Вазирлар Маҳкамаси ҳузуридаги “Ўзархив” агентлиги негизида Ўзбекистон Республикаси “Ўзархив” агентлиги ташкил этилди.\nБелгиланишича, 2020 йил 1 январдан давлат ва хўжалик бошқаруви органлари ҳамда маҳаллий давлат ҳокимияти органлари, шунингдек, мулкчилик шаклларидан қатъий назар корхоналар, муассасалар ва ташкилотлар фаолиятида шаклланадиган бошқарув (иш юритиш)га оид, илмий-техникавий ва бошқа ҳужжатларнинг архив сақловига топширилишида ҳамда ўрнатилган тартибда йўқ қилинишида уларнинг электрон ва Миллий архив фондининг давлатга тегишли қисми ҳужжатларининг суғурта нусхалари талаб этилади.\nа) 2020 йил 1 июнгача Ўзбекистон Республикаси Давлат хавфсизлик хизмати билан биргаликда давлат архивларида сақланаётган тарихий давр (1917 йилгача) архив ҳужжатларини ўрнатилган тартибда махфийликдан чиқариш бўйича чораларни кўради;\nб) 2020 йил 1 июнгача Адлия вазирлиги ҳамда Ўзбекистон Республикаси Президенти ҳузуридаги Лойиҳа бошқаруви миллий агентлиги билан биргаликда қуйидаги давлат хизматларини Давлат хизматлари марказлари ва Ягона интерактив давлат хизматлари портали орқали кўрсатилишини жорий қилади:\n- ўқиганликни тасдиқлаш ҳақидаги архив маълумотномасини бериш;\n- иш стажини тасдиқлаш ҳақидаги архив маълумотномасини бериш;\n- иш ҳақини тасдиқлаш ҳақидаги архив маълумотномасини бериш;\n- араб алифбосида яратилган туркий, форсий ва арабча ҳужжатлардаги ахборотлар бўйича аннотация маълумотларини тайёрлаб бериш;\n- архив ҳужжатлари, китоблар ва қўлёзмаларни рақамлаштириш (электрон нусха олиш);\n- доимий сақловга олинадиган ҳужжатлар таркибини оптимизация қилиш;\n- Миллий архив фондининг давлатга тегишли қисмини доимий сақлаш ҳуқуқи берилган вазирликлар, идоралар, тармоқ давлат фондлари ва ташкилотлар рўйхатини қисқартириш;\n- архив иши жараёнларини тўлиқ қамраб олувчи ва интерактив қидирув имкониятлари мавжуд бўлган “Архив иши” ягона ахборот тизими яратиш бўйича Вазирлар Маҳкамасига таклифлар киритади;\nг) 2021 йил 1 январгача давлат архивларида сақланаётган фондларни хатловдан ўтказиб, улар ҳақида тегишли маълумотларни қамраб олган маълумотлар базасини яратади.\nБелгиланишича, мазкур бандда кўрсатилган архив маълумотномаларини бериш бўйича давлат хизматлари кўрсатилганлиги учун йиғим ундирилмайди.\nАгентликнинг 2020 йил 1 январдан бошлаб архив иши соҳасидаги давлат хизматларини кўрсатиш муддатларини қисқартириш тўғрисидаги таклифига розилик берилди.\nЭнди архивдан маълумотнома олиш анча осонлашади 21 сен, 08:13\nЎзбекистонда яна битта вазирлик тузилди 02 апр, 23:44\nНақд хорижий валютани Ўзбекистонга божхона чегараси орқали олиб кириш ва олиб чиқиб кетиш қоидалари тасдиқланди 02 фев, 18:30


31-12-2014 | 14:44\nZAMIN.UZ / Бизнес / 31 Декабр 2014 года868\nЎзбекистон мобил алоқа бозорида Perfectum Mobile бренди остида хизмат кўрсатувчи Rubicon Wireless Communication (RWC) компанияси ўз савдо белгисини ўзгартирди. Бу ҳақда 12news.uz'га асосланиб Kun.uz хабар бермоқда.Шу вақтгача Perfectum Mobile савдо белгиси билан танилган компания энди ўз хизматларини Perfectum бренди остида кўрсатади. Бундан ташқари, компаниянинг фирма стили ҳам ўзгариб, ўзига “Бугун! Ҳар доим!” шиорини танлаган.Infocom.uz’нинг ёзишича, компания сайтида ребрендинг ҳақида ахборот берилмаган. Сайтдаги эълонга асосан, 29 декабрь куни Тошкент шаҳрида Perfectum’нинг янги марказий офиси очилган.Маълумот учун, 1995 йилда ташкил этилган RWC компанияси 1997 йилдан рақамли D-AMPS стандартида, 2004 йилдан эса CDMA стандартида хизмат кўрсатиб келади.


Олтин суви ичганмисиз ёхуд олтин ҳақида билмаганларимиз | Megadunyo.UZ\nАвтор: admin 0 Комментариев олтин, олтин суви\nМаълумотларга қараганда, бугунгача дунёда икки юз минг тонна олтин қазиб олинган экан. Гарчи бугун олтинга олдингидек муҳтожлик сезилмаса-да, у дунёнинг энг қиммат буюмлари рўйхатидан чиқарилмаган.\nБугунги кунда олтиндан нафақат тақинчоқлар яратишда, балки косметика воситалари яратишда ва ҳатто айрим таомларни тайёрлашда фойдаланишади. Бу ҳали ҳаммаси эмас. Олтин ҳаттоки айрим касалликларда даъво эканлиги ҳам тасдиқланган. Бугун эътиборингизга олтин билан боғлиқ қизиқарли маълумотларни ҳавола этамиз.\nОлтин бу ҳаддан зиёд болғаланувчан ва чўзилувчан металлдир. ¤ттиз граммли олтиндан соч толасидан ўн баробар ингичкароқ узунлиги 85 километрга тенг ип ясаш мумкин. Ґаммага маълумки, исталган металлни қизартирганда у эриб кетади. Лекин олтинда ноёб хусусият мавжуд, агар уни сониясига бир неча минг даража иссиқликда қиздирилса, олтин ақл бовар қилмайдиган даражада қаттиқ ва мустаҳкам бўлиб қолади. Фақат бу узоққа чўзилмайди, чунки олтин совиганидан сўнг яна олдинги ҳолатига қайтади.\nНега қиммат туради?\nАсл металлар – бошқа металлардан фарқли ўлароқ, коррозия ёки оксидланишга дучор бўлмайдиган металлардир. Уларнинг нодирлиги туфайли, барчаси қимматбаҳо металл, деб ҳам ҳисобланади. Асосий асл металлар – олтин, кумуш, шунингдек, платина ва платина гуруҳидаги бошқа 5 хил металл – рутений, родий, палладий, осмий, иридийлар киради. Баъзилар асл металларга, табиатда учрамайдиган (шунингдек, у кичик даврли ярим емирилишли радиатив металл), технеций металини ҳам киритадилар.\nНима учун тамға босилади?\nҐаммага маълумки, тилладан яратилган ҳар қандай буюмда албатта, тилланинг қотишмадаги фоизини кўрсатувчи тамға бўлади. Бу борада ¤збекистонда метрик намуна тизими қабул қилинган. Бу тизим барча МДҐ давлатлари ва Вена конвенцияси таркибидаги давлатлар ҳамда Австрия ҳамда Германияда қўлланилади.\nМетрик тизимдаги биринчи иккита рақам қотишманинг 1000 қисмида қимматбаҳо металлнинг фоизини билдиради. Масалан, 750 пробали буюмда 75 фоиз соф олтин бўлади. Пробанинг софлигидан келиб чиқиб, қолган қисми қўшимча лигатурадан (25 дан 70 фоизгача) иборат бўлади.\nТамға турли мамлакатларда турлича кўринишда бўлади. Масалан, Белоруссияда зубр тасвири, Россияда соябонли қалпоқ кийган аёл сурати акс эттирилади. Бундан ташқари, ҳар бир фабрика ёки фирма ўз белги намунасига эга.\nОлтин билан даволаниш аслида жуда қадимда пайдо бўлган экан. Унинг даволовчи хусусиятлари ҳақида Хитой, Миср ва Ґиндистон табиблари жуда кўп ёзишган. Қадимги табиб ва уламоларнинг ёзишича, олтин умрни узайтиради, кекса ва кучсизланиб қолганларга куч ва тетиклик бахш этади. Аюрверда таълимотига асосан, доимий равишда тилла тақинчоқлар тақиб юрадиган аёлларда ҳомиладорлик жараёни енгил кечади.\nЗамонавий шифокорлар олтиннинг умрни узайтириши ёки кишини ёшартириши ҳақида бир тўхтамга келишмаган бўлса-да, тери касалликларига чалинганларга уни доимий равишда тақиб юришни тавсия қилишади. Бундан ташқари, олтин тақинчоқлар иммунитетни кўтариб, гриппнинг олдини олиши исботланган.\nОлтин қотишмаси (75%), кумушники (20%) ва инди (5%) яшил олтин деб номланиб, асосан заргарлик буюмлари ясашда ишлатилади. Олтин ва платина қотишмаси (47:1) оқ рангда бўлади. 78% олтин ва 22% алюминий қотишмаси ёқутсимон қизил рангда. 75% олтин, 20% палладий ва 5% кумуш қотишмаси ҳам оқ рангда бўлиб «оқ олтин» деб номланади.\nОлтинга ўч хонимларга японларнинг навбатдаги ихтироси ёқиши аниқ. Гап шундаки, япон олимлари 2005 йилда олиб борган изланишлари натижасида олтиндан косметологик ниқоб ясаш мумкинлигини исботлаб беришганди. Энди эса улар ушбу ниқобни яратишга муваффақ бўлишди. Бугунги кунда ушбу ниқобни тайёрлаш учун косметологлар 24 каратли соф олтиндан фойдаланишади. Энг қизиғи, бу ниқобни нафақат юзга, балки бутун терига суртиш мумкин. Унинг нархи эса 250 доллардан то 2000 долларгача. Дарвоқе, олтин ниқобдан нафақат япон аёллари, балки АҚШ, Испания ва Россия аёллари ҳам фойдаланишлари мумкин. Ниқоб бугун айниқса, Голливуд юлдузлари орасида жуда оммалашиб кетган.\nОлтин суви юракка даво\nКасалларни олтин суви билан даволайдиган табибларнинг таъкидлашича, бундай сувни мунтазам равишда ичиб юрадиган ҳар бир инсон ўзини кўп касалликлардан асрар экан. Жумладан, олтин суви юрак мушакларини мустаҳкамлаб, бутун организмнинг юқумли касалликларга қаршилик кўрсата олишини кучайтиради. У қуйидагича тайёрланади:\nЭмалланган кастрюлкани олиб, унга ярим литр сув ва тошсиз олтин тақинчоқларни солинг. Сўнгра газ устига қўйиб, сувнинг учдан бир қисми буғга айланганидан кейин, оловдан олиб кастрюлка қопқоғини ёпиб, уч кунга олиб қўйинг. Уч кундан сўнг ҳар куни оч-наҳорда ушбу сувдан бир чой қошиқдан ичинг.\nОлтин жуда кучли металл бўлганлиги сабабли бу дамламани тайёрлаб ичишдан аввал шахсий шифокорингиз билан, албатта, маслаҳатлашинг.\nТушкунликка тушишни даволаб, асаб тизимларини мустаҳкамлайди.\nАнтибактериал хусусиятга эга.\nАртериал қон босимини кўтаради, шунинг учун гипертоникларга олтин тақинчоқлар тақиш тавсия этилмайди.\nАқлий қобилиятни кучайтиради.\nЗарда чиқариш йўллари билан боғлиқ касалликларни ва жигарни даволайди.\nОшқозон яраси ва ўн икки бармоқ ичак касалига чалинган беморларга ёрдам беради.\nМушаклари оғрийдиган ва бел оғриғидан азият чекадиганларга мунтазам равишда олтин тақинчоқлар тақиб юриш тавсия этилади.\nИлгари платина «нотўғри кумуш» деб ҳисобланган, дарё ҳамда денгизларга ташлаб юборилган. Испания заргарлари, платина олтин билан яхши қотирилишини аниқлаганларидан кейин, у заргарликда хомашё сифатида фойдаланила бошланди.\nШуниси қизиқки, соф олтинга нисбатан, соф кумуш, анча камроқ учрайди, аммо Ердаги олтиннинг умумий миқдори, кумушнинг миқдоридан анча кам.\n1912 йилда топширилган Олимпия медаллари соф олтиндан қилинган эди. Замонавий спорт дунёсида, медаллар ушбу металлнинг атиги 6 грамми билан қопланади.\nҚадимги Мисрда, олтин худоларнинг қисмлари деб ҳисобланган, шунинг учун фиръавнлардан ташқари, уларга ҳеч ким эга бўла олмасди.\n1933 йилда Франк Рузвельт, АҚШ фуқароларига олтинни сақлаш ҳуқуқидан маҳрум қилувчи фармонни имзолади. Ушбу фармонни бузганлар 10 минг доллар жарима ёки 10 йилга озодликдан маҳрум қилиш жазоси берилган.\n2009 йилда Токиода жойлашган «Tanaka Kikinzoku Jewelry» компанияси дисней мультфильмларидан бири бўлмиш «Оппоқой ва етти миттивой» мультфильмининг қаҳрамонларининг олтиндан ясалган кичкина ҳайкалчаларини яратади. Ушбу ҳайкалчаларнинг умумий нархи ўша пайтда 300 минг АҚШ долларига тенг эди.


БАҒДОДДА ДЕПУТАТЛАР ТАЪМИРЛАНАЁТГАН ЙЎЛ МАСАЛАСИДА ИҚТИСОДИЙ СУДГА СЎРОВНОМА ЮБОРДИ – Telegraph\nБАҒДОДДА ДЕПУТАТЛАР ТАЪМИРЛАНАЁТГАН ЙЎЛ МАСАЛАСИДА ИҚТИСОДИЙ СУДГА СЎРОВНОМА ЮБОРДИ\nЯқин орада юрган бўлсангиз, Бағдод тумани марказидан ўтувчи йўлнинг маълум қисмида таъмирлаш ишлари олиб борилаётган эди. Лекин, нима бўлди-ю, бу ишлар ярмига етиб-етмасдан таққа-тақ тўхтади-қолди. Биров айтди: йўл бўлими ишчиларига ойлик беролмай қопти, деб. Бошқаси айтди: битум етказиб берилмаяпти экан, деб... Хўш, таъмирлаш ишларининг тўхтаб қолишига аслида нима сабаб бўлган эди? Туман кенгаши депутатлари ана шу масалани манзилли тартибда ўргандилар.\nРасмий ҳужжатларда “4Р148А – “Фурқат” станциясига кириш йўли” сифатида ном олган ушбу йўлнинг 5- ва 6-километрлари оралиғида, 600 метр масофада жорий таъмирлаш ишлари олиб борилиши белгиланган. Хусусан, Ўзбекистон Республикаси Президентининг 2020 йил 19 мартдаги “Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги Фармони, шунингдек, Вазирлар Маҳкамасининг 4 апрель кунги “Инқирозга қарши курашиш жамғармаси маблағлари ҳисобидан 2020 йилда қўшимча ижтимоий ва инфратузилма объектларини шакллантириш ва амалга ошириш чора-тадбирлари тўғрисида”ги йиғилиш баёнига асосан йўлнинг айни қисмини таъмирлаш учун 2 млрд. сўм маблағ ажратилди. Ушбу маблағнинг маълум қисми туман йўллардан фойдаланиш унитар корхонаси ҳисоб-рақамига келиб тушиши биланоқ, кенг кўламли қурилиш-таъмирлаш ишлари бошланди. Лекин кўп ўтмай, пулнинг бошқа “эга”лари чиқди: Мажбурий ижро бюроси катта миқдордаги ташқи қарзларни қоплаш мажбуриятини юклаб, корхона ҳисоб-рақамига тақиқ қўйди ва пуллар ҳақдор субъектларга ундириб берила бошланди.\n- Албатта, бюронинг қонуний талабига ҳеч қандай эътирозимиз йўқ, - дейди туман йўллардан фойдаланиш унитар корхонаси раҳбари Йигитали Тиллаев. – Лекин корхонанинг қарздорлиги узоқ йиллар давомида, бундан 6-7 йил аввал бошқарувдаги сусткашликлар оқибатида йиғилиб қолган. Нега энди эски пайтдаги қарздорлик учун бугун биз балогардон бўлишимиз керак?! Тўғри, истаймизми-йўқми, ўша қарз – бизники! Вақти-вақти билан бу қарзни қайтаряпмиз. Шу кунгача 5 млрд. сўм миқдоридаги қарздорликнинг 2,6 млрд. сўмлик қисмини қайтардик, қараб ўтирганимиз йўқ! Лекин манави ишимиз учун берилган пулни тўлиғича ҳақдорларга ундириб бериш қанчалик адолатдан – билмадим...\nРаҳбарнинг маълум қилишича, ҳозирга қадар 900 млн. сўмлик иш бажарилди ва яна 1 млрд. 100 млн. сўм ҳажмда иш бор бу йўлда. Бундан ташқари, пиёдалар йўлакчасини барпо этиш учун қўшимча 500 млн. сўм маблағ ўзлаштирилиши белгиланган. Лекин “халтадаги пул”га кўз тикканлар шунчалик кўпки, буюртманинг бажарилмасдан қолиши хавфи бор ҳатто.\n- Йўл бўлими ҳокимнинг уйига асфальт босаётгани йўқ! – дейди маҳаллий кенгаш депутати Мақсуджон Холматов. – Бу йўл – халқники! Халқ розилиги учун қилиняпти бу ишлар. Албатта, иқтисодий муносабатларни бизам яхши тушунамиз: МИБ ходимлари ваколатлари доирасида иш олиб боришяпти, лекин энди-энди ўзига келаётган ташкилотнинг “оғзидаги нони”ниям тортиб олсак, эртага 161 нафар ишчи-ходимнинг аҳволи нима кечади? Бугунгидек пандемик вазиятда шунча одамнинг оиласи, бола-чақаси қайга боради? Ана шуларни инобатга олиб, биз – депутатлар Риштон туманлараро иқтисодий судига сўров юборишга келишдикки, масала ҳар томонлама пухта ўрганилсин, йўл бўлимига қарздорликни босқичма-босқич бартараф этиш имконияти берилсин, деган маънода. Агар сўровимиз инобатга олингудек бўлса, бу – бағдодликлар учун жуда катта ютуқ бўлади.\nМаълум қилинишича, халқ депутатлари Бағдод тумани Кенгаши томонидан ушбу масала юзасидан 27 август куни Риштон туманлараро иқтисодий суди раиси С. Рустамов номига № 01-09/8-сонли сўровнома юборилган. Суд бу бўйича қандай қарорга келади – тез кунда билиб оламиз. Ўз масъулиятларини тўла-ўкис англаган, халқ манфаатларини кўзлаган ҳолда иш тутаётган депутатларни эса ҳозирданоқ олқишлашингиз мумкин.


Учкўприк тумани тиббиёт бирлашмаси тасарруфидаги туғруқ мажмуасида 4 миллиард сўмликдан зиёд қурилиш-таъмирлаш ишлари амалга оширилиб, жаҳон андозалари талаблари даражасида қулай шарт-шароитлар яратилди.\nТуғруқ мажмуасида 4 та бўлим фаолияти мавжуд бўлиб, барчаси энг янги УЗИ-диагностика, ташхис қўйиш ва даволаш жиҳозлари билан таъминланган. Иситиш тизими янгиланиб, кутиш заллари, шифокорлар ва беморлар хоналарига телевизор, кондиционер ва видеокузатув ҳамда кенг ассортиментдаги мебель жиҳозлари ўрнатилди.\nАйни пайтда 14 нафар малакали шифокорлар ва 50 нафарга яқин ўрта тиббиёт ходимларимиз томонидан тумандаги 60 минг 480 нафар туғиш ёшидаги аёлларга сифатли тиббий хизмат кўрсатиб келинмоқда,-дейди мажмуа раҳбари Дилором Остонақулова. – Ўз навбатида оналик ва болаликни муҳофаза қилиш, оилаларда соғлом турмуш тарзини тарғиб этиш мақсадида ҳудудларда мунтазам равишда тиббий-профилактик тадбирлар ташкил этилмоқда.\n« Фермер мўл ҳосил кўзлаяпти\nРаҳбарнинг қабиҳ мақсади »